**А.М. Ниязбаева,**

№16 «Ертегі» балабақшасы,

№5 «Балдәурен» ересек тобының тәрбиешісі,

Жаңаөзен қаласы

**1-ден 5-ке дейінгі сандар. Тура және кері санау**

***Білім беру саласы:*** Таным

***Ұйымдастырылған оқу қызметі:*** Математика

***Тақырыбы:*** 1-ден 5-ке дейінгі сандар. Тура және кері санау.

***Мақсаты:***

***Білімділігі:*** 5-ке дейінгі санау қабілетін күшейту. Санның құрамын, таңбаларын қайталау. Алған білімдерін бекіту. Ойын арқылы білімдерін жетілдіру.

***Дамытушылығы:*** Геометриялық фигуралардың атаулары туралы білімін пысықтау. Ой-өрісін, қабілеттерін ойын арқылы дамыту.

***Тәрбиелігі:*** Реттілікті сақтай білуге тәрбиелеу.

**Көрнекі-құралдар:** Сандар қиындысы, слайд, суреттер.

|  |  |  |
| --- | --- | --- |
| **Іс-әрекет кезеңдері** | **Педагогтің іс-әрекеті** | **Балалардың іс-әрекеті** |
| **Мотивациялық**  **қозғаушылық** | ***Жылулық шеңбер.***  - Балалар, біздің бүгінгі оқу қызметіміз ерекше болмақ. Бізге көптеген қонақтар келіп отыр екен, алдымен қонақтармен және бір-бірімізбен амандасып алайық.  -Жарайсыңдар, балалар, енді орындарымызға жайғасайық. | Балалар шаттық шеңберінде тұрып қонақтармен және бір-бірімен үш тілде амандасады. |
| **Ұйымдастырушылық ізденушілік** | -Балалар, бүгін бізде қарапайым математикалық ашық оқу қызметі болады.  -Біздер математика сабағында не туралы айтамыз?  -Қандай пішіндерді білесіңдер?  -Олардың түстері қандай болады?  -Біздің топта төртбұрышқа ұқсайтын не бар?  -Балалар, қазір мен сендерге өлең жолдарын оқимын, сендер қай пішіннен аяқталатынын айтасыңдар.  -Шуақ шашқан күнге ұқсаймын көбірек,  менің атым ......  -Барлық шатыр ұқсайды тек өзіме,  Бірден білер құлақ асқан сөзіме.  Теледидар таныс екен баршаға,  ал пішінім ұқсайды ғой ....  -Ал біздің туымыздың пішіні қандай?  ***(Ғажайып сәт)***  ***-Дымбілмес:*** Саламатсыңдар ма, балалар!  -Саламатсыңба, Дымбілмес. Қолыңдағы не?  ***-Дымбілмес:*** Білмеймін? Мен бұның не екенін білмей жүрмін, сосын сендерге келдім. Қасында мынандай қағаздары бар.  -Сен отыр, біздің балалар білімді, саған бәрін айтып береді. | -Оқу қызметімен танысады.  -Сандар, пішіндер, түстер туралы айтамыз.  -Үшбұрыш, төртбұрыш, тіктөртбұрыш, дөңгелек, сопақша.  -Түстері әртүрлі болады?  -Терезе, есік, шкаф, т.б.  -Дөңгелек – круглый - round  -Үшбұрыш – треугольник - triangle  -Шаршыға – квадрат – square  -Тіктөртбұрыш – прямоугольник-rectangle  -Саламатсыз ба!  -Дымбілмеске таңырқап қарайды. |
|  | -Бұл не балалар?  -Неше шар бар?  -Түстері қандай?  -Түстерді орыс және ағылшын тілдерінде айтып берейікші.  -Дымбілмес, бұл шарлардың түсі төрт мезгілді белгілейді.  Олай болса, балалар, сендер осы шарларға қарап, жыл мезгілдерін көз алдарыңа елестетіп айтыңдар.  ***-Сары түс*** – бұл түс қандай жыл мезгілін білдіреді?  - Не үшін сары түсті күз мезгіліне теңедіңдер?  ***-Ақ түс*** - бұл шардың түсі қай мезгілді білдіреді екен?  -Ал ақ түсті не үшін қыс мезгіліне теңедіңдер?  ***-Жасыл түс*** – ал жасыл түсті, қай мезгілге теңер едіңдер?  -Не себепті жасыл түсті көктем мезгіліне теңедіңдер?  -Дұрыс айтасыңдар, бұл түс шөптердің түсі сияқты.  -Табиғат көктемде оянып, жер беті жасыл шөпке толады.  ***-Ал қызыл*** ***түс -*** Қай мезгілді білдіреді.  Әрине балалар, жазда гүлдер қызыл түске боялады.  -Балалар бір жылда неше мезгіл болады екен?  -Жыл мезгілдерін үш тілде атап беріңдер.  -Қазір жылдың қай мезгілі?  -Күз мезгілінде неше ай болады?  -Кім күз мезгілінің айларын атап береді?  -Күз мезгілінен соң қандай мезгіл болады?  -Қыс мезгілінде неше ай болады?  -Қыс мезгілінің айларын атап беріңдер.  -Қыс мезгілінің ерекшеліктерін кім айтып береді?  - Балалар, шарлардың түстерін білдік, енді шардың ішінде не бар екенін білгілерің келе ме?  -Бұл шардың ішінде тапсырмалар бар екен.  ***1-тапсырма: Сары түсті шар.***  -1-ден -5 ке дейін үш тілде тура және кері санаңдар.  ***-***Дымбілмес, қолыңдағы не?  ***-Дымбілмес:*** Ол мынадай шар.  -Ол жай шар емес ғой, сиқырлы шар. Мен саған дәлелдеп беремін  ***-Д/ойын:*** «Сиқырлы шар».  ***-Шарты:*** Шар сиқырлы, мен шарды бір балаға сан айтып лақтырамын, ал шарды қағып алған бала, санды ақылшын тілінде айтады. Әрине бұл шардың сиқыры.  ***2-тапсырма:*** Ақ шар.  ***-Д/ойын:*** «Қай жануар, қай вагонда орналасқан?».  -Бұл тапсырманы орындау үшін, Дымбілместің алып келген қағазын қарайық.  ***3-тапсырма: Жасыл шар.***  -Бір аптада неше күн болады?  -Апта күндерін кім айтып береді?  -Бірінші күн қандай күн?  -Екінші күн .....  ***-Сергіту сәті:***  ***4-тапсырма:***  – «Кім тапқыр?».  ***-Шарты:*** Цифрды тиісті заттар санымен сызып қос. Яғни, берілген суреттерді сандармен сәйкестендіріп сызық арқылы қосамыз. | -Шарлар.  -Төрт шар бар.  -Сары – желтый – yellow  -Ақ – белый – white  -Жасыл – зеленый – green  -Қызыл – красный - red  -Шарларға қарап жыл мезгілдерін ажыратады.  *-Күз мезгілін білдіреді.*  -Себебі жапырақтар сарғайып жерге түседі, жер сап-сары кілемге айналады.  *-Қыс мезгілін білдіреді.*  -Қыс мезгілінде қар жауады. Жерді, ағаштарды қар басып, айнала аппақ болады.  *-Көктем мезгілін білдіреді.*  -Көктем мезгілінде ағаштар бүршік атып, жерге көк шөптер шыға бастайды.  *-Жаз мезгілін білдіреді.*  -Себебі жаз мезгілінде әдемі қызыл, сары гүлдер өседі.  -Төрт мезгіл болады.  -Күз – осень - autumn  -Қыс – зима - winter  -Көктем – весна - spring  -Жаз – лето – summer  -Қазір жылдың күз мезгілі.  -Күз мезгілінде үш ай болады.  -Қыркүйек, қазан, қараша.  -Күзден соң қыс мезгілі болады.  -Қыс мезгілінде үш ай болады.  -Желтоқсан, қаңтар, ақпан.  -Қыс мезгілінің ерекшеліктерін айтып береді.  -Иә, білгіміз келеді.  -1-ден 5-ке дейін үш тілде тура және кері санайды.  -Шарды қағып алған бала, сиқырлы шардың көмегімен тәрбиеші айтқан санды, ағылшын тілінде айтады.  -Сурет бойынша қай жануар қай вагонда орналасқанын айтып береді.  -Бір аптада жеті күн болады.  -Апта күндерін атап береді.  -Бірінші күн – дүйсенбі.  -Екінші күн – сейсенбі....  -Жеті апта күндерін атап береді.  -Өлең жолдарын айтып, сергіту жаттығуын орындайды.  -Берілген суреттерді цифрлармен сәйкестендіріп сызба арқылы қосады. |
| **Рефлекциялық -**  **түзетушілік** | -Оқу қызметімізді қорытындылай келе кім маған санамақтар айтып береді?  -Балалар жыл мезгілдері қандай түстерге ұқсайды екен?  -Шарда не жасырылған?  -Нешеден нешеге дейінгі сандарды қайталадық?  ***-Мадақтау.***  -Қонақтармен үш тілде қоштасады. | -Балалар өздері білетін санамақтарды айтады.  -Ақ, сары, жасыл, қызыл.  -Шарда сұрақтар жасырылған.  -1- ден 5-ке дейінгі сандарды қайталадық. |

**Күтілетін нәтиже:**

**Біледі:** Ойын арқылы жыл мезгілдерін ажыратады. Олардың ерекшеліктерін айтады.

**Игереді:** Шарда жасырылған сұрақтарға толық, нақты жауап береді.

**Меңгереді:** 1-ден 5-ке дейін үш тілде тура және кері санай алады.

****